Document ID: 31995L0013

Direktiva Komisije 95/13/ES
z dne 23. maja 1995
o izvajanju Direktive Sveta 92/75/EGS v zvezi z energijskim označevanjem gospodinjskih električnih sušilnih strojev
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/75/EGS z dne 22. septembra 1992 o navajanju porabe energije in drugih virov gospodinjskih aparatov s pomočjo nalepk in standardiziranih podatkov o izdelku [1], zlasti členov 9 in 12 direktive,
ker mora Komisija na podlagi Direktive 92/75/EGS sprejeti izvedbeno direktivo v zvezi z gospodinjskimi aparati, vključno z električnimi sušilniki perila;
ker pomeni poraba elektrike pri sušilnikih perila pomemben del porabe skupnih energetskih potreb v Skupnosti; ker so pri teh strojih možnosti za zmanjševanje porabe energije znatne;
ker Skupnost, ki potrjuje svoje zanimanje za mednarodni standardizacijski sistem, s katerim se lahko izdelajo standardi, ki jih dejansko uporabljajo vsi partnerji v mednarodni trgovini, in izpolnijo zahteve strategije Skupnosti, poziva evropske organizacije za standardizacijo k nadaljevanju njihovega sodelovanja z mednarodnimi organizacijami za standardizacijo;
ker sta Evropski odbor za standardizacijo (CEN) in Evropski odbor za standardizacijo v elektrotehniki (Cenelec) priznana kot pristojna organa za sprejemanje usklajenih standardov v skladu s splošnimi smernicami sodelovanja med Komisijo in njima, podpisanimi 13. novembra 1984; ker je po tej direktivi usklajeni standard tehnična specifikacija (evropski standard ali usklajevalni dokument), ki jo je sprejel Cenelec na podlagi odstopa (pooblastila) Komisije v skladu z določbami Direktive Sveta 83/189/EGS z dne 28. marca 1983, ki predpisuje postopek zagotavljanja informacij na področju tehničnih standardov in predpisov [2], kakor je bila nazadnje spremenjena z Direktivo 94/10/ES Evropskega parlamenta in Sveta [3], in na podlagi zgoraj omenjenih splošnih smernic;
ker so ukrepi, ki so določeni v tej direktivi, v skladu z mnenjem odbora, ustanovljenega s členom 10 Direktive 92/75/EGS,
SPREJELA NASLEDNJO DIREKTIVO:
Člen 1
1. Ta direktiva se uporablja za gospodinjske sušilnike perila, napajane iz električnega omrežja. Ne uporablja se za stroje, ki lahko uporabljajo tudi druge energetske vire, in pralno-sušilne stroje.
2. Podatki, ki se zahtevajo v tej direktivi, morajo biti izmerjeni v skladu z usklajenimi standardi, katerih referenčne številke so objavljene v Uradnem listu Evropskih skupnosti in za katere so države članice objavile referenčne številke nacionalnih standardov, ki prenašajo te usklajene standarde. Katere koli določbe v celotni direktivi, s katerimi se zahtevajo podatki v zvezi s hrupom, se upoštevajo samo, kadar se zahtevajo na podlagi člena 3 Direktive Sveta 86/594/EGS [4]. Ti podatki, kadar se zahtevajo, morajo biti izmerjeni v skladu z zgoraj omenjeno direktivo.
3. Usklajeni standardi, navedeni v odstavku 2, se oblikujejo po pooblastilu Komisije v skladu z Direktivo 83/189/EGS.
4. Pomen izrazov "trgovec", "dobavitelj", "podatkovna kartica", "drugi bistveni viri" in "dodatne informacije" je določen v členu 1(4) Direktive 92/75/EGS.
Člen 2
1. Tehnična dokumentacija, navedena v členu 2(3) Direktive 92/75/EGS, mora vsebovati:
- ime in naslov dobavitelja,
- splošen opis stroja, ki zadošča za njegovo nedvomno prepoznavanje,
- podatke, skupaj z ustreznimi načrti, o glavnih konstrukcijskih značilnostih modela in zlasti o tistih, ki opazno vplivajo na porabo energije,
- poročila o ustreznih preskusih, ki so bili opravljeni po preskusnih postopkih skladnih z usklajenimi standardi, omenjenimi v členu 1(2) Direktive,
- morebitna navodila za uporabo.
2. Nalepka iz člena 2(1) Direktive 92/75/EGS je določena v Prilogi I k tej direktivi. Namesti se na zunanjo prednjo ali zgornjo stran stroja tako, da je jasno vidna in ni zakrita.
3. Vsebina in oblika podatkovne kartice iz člena 2(1) Direktive 92/75/EGS sta določeni v Prilogi II k tej direktivi.
4. V okoliščinah, ki so obravnavane v členu 5 Direktive 92/75/EGS, in kadar se prodaja, najem ali nakup na posojilo ponuja po tiskovinah, kot je katalog za naročilo po pošti, mora to tiskano gradivo vsebovati vse podatke, ki so določeni v Prilogi III k tej direktivi.
5. Razred energetske učinkovitosti stroja, ki je naveden na nalepki in v podatkovni kartici, je določen v Prilogi IV.
Člen 3
Države članice sprejmejo vse potrebne ukrepe za zagotovitev, da vsi dobavitelji in trgovci s sedežem na njihovem ozemlju izpolnjujejo svoje obveznosti iz te direktive.
Člen 4
1. Države članice sprejmejo in objavijo zakone in druge predpise, potrebne za uskladitev s to direktivo, do 1. marca 1996. O tem takoj obvestijo Komisijo. Te določbe začnejo uporabljati 1. aprila 1996.
Vendar države članice do 30. septembra 1996 dovolijo:
- dajanje na trg, oglaševanje in/ali predstavljanje izdelkov,
- razpošiljanje tiskanih sporočil, omenjenih v členu 2(4), ki niso skladna s to direktivo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice sporočijo Komisiji besedilo predpisov nacionalne zakonodaje, ki jih sprejmejo na področju, ki ga ureja ta direktiva.
Člen 5
Ta direktiva začne veljati dvajseti dan po objavi v Uradnem listu Evropskih skupnosti.
Člen 6
Ta direktiva je naslovljena na države članice.
V Bruslju, 23. maja 1995

Labels: 7
3
14
1